Θωμάς Πεχλιβανίδης

Ο Θωμάς Πεχλιβανίδης (1904-1945) ήταν Έλληνας οπλαρχηγός που συμμετείχε στην Εθνική Αντίσταση μέσα από τις τάξεις των εθνικιστικών και αντικομμουνιστικών αντάρτικων τμημάτων του Αντών Τσαούς στις περιοχές της Ανατολικής Μακεδονίας και Θράκης.

Βιογραφικά στοιχεία
Ο Θωμάς Πεχλιβανίδης γεννήθηκε το 1904 στον Πόντο και μετά τη Μικρασιατική Καταστροφή κατέφυγε ως πρόσφυγας στην Ελλάδα όπου εγκαταστάθηκε στις ΚρηνίδεςΧατζηαναστασίου (2006), σελ. 311-312.. Κατά τη διάρκεια της εξέγερσης της Δράμας σχημάτισε μαζί με τον συγχωριανό του Αναστάσιο Καραβασίλη ή Κουζλέκη μικρή αντάρτική ομάδα που είχε την έδρα της κοντά στο ορεινό Βουνοχώρι ΚαβάλαςΧατζηαναστασίου (2016), σελ. 41.. Μάλιστα στη συγκεκριμένη ομάδα κατέφυγε αργότερα ο Αντών Τσαούς, ο οποίος θα αναδειχθεί στη συνέχεια ως ο σημαντικότερος εθνικιστής οπλαρχηγός της βουλγαροκρατούμενης ζώνης.

Όταν στις αρχές του 1944 πραγματοποιήθηκε η πρώτη οργάνωση των εθνικιστών ανταρτών με τη δημιουργία των ΕΑΟ, ο Πεχλιβανίδης ορίστηκε επικεφαλής του αρχηγείου του Τσαλ Νταγ, το οποίο αποτελούσε και την έδρα του Γενικού Αρχηγείου των ανταρτώνΤάσος Χατζηαναστασίου (2003), σελ. 147.. Στα τέλη Απριλίου του 1944, κατά τη διάρκεια βουλγαρικών εκκαθαριστικών επιχειρήσεων, το σώμα του συγκρούστηκε με εχθρικό τάγμα κοντά στο Βουνοχώρι.Χατζηαναστασίου (2016), σελ. 154..

Τον Ιανουάριο του 1945 σκοτώθηκε κατά τη διάρκεια καταδίωξης του από τμήμα του ΕΛΑΣ όταν πυρπολήθηκε το σπίτι στο οποίο βρήκε καταφύγιο στα Περιστέρια (Δερμιτζόγιαννη) του Τσαλ ΝταγΠαπαθανασίου (1997), σελ. 761..

Παραπομπές

Βιβλιογραφία

 Παπαθανασίου, Παρμενίων (1997). Για τον ελληνικό Βορρά, Μακεδονία 1941-44. Εθνική αντίσταση και τραγωδία: το ανέκδοτο αρχείο-ημερολόγιο του τότε ταγματάρχη Γιάννη Παπαθανασίου ιδρυτικού μέλους της οργανώσεως ΥΒΕ/ΠΑΟ, B΄, Αθήνα: Παπαζήσης'.

 Χατζηαναστασίου, Τάσος (2006), «Οι εθνικιστές οπλαρχηγοί στη βουλγαροκρατούμενη Μακεδονία και Θράκη», στο: Νίκος Μαραντζίδης (επιμ.), Οι άλλοι Καπετάνιοι: αντικομμουνιστές ένοπλοι στα χρόνια της Κατοχής και του Εμφυλίου. Αθήνα: Βιβλιοπωλείο της Εστίας, σελ. 297-373. ISBN 978-960-05-1237-3.

 Χατζηαναστασίου, Τάσος (2016). Αντάρτες και καπετάνιοι. Η Eθνική Aντίσταση κατά της βουλγαρικής κατοχής της Ανατολικής Μακεδονίας και της Θράκης, 1942-1944. Θεσσαλονίκη: Αφοί Κυριακίδη. ISBN 960-343-703-4.

Κατηγορία:Αντικομμουνιστές
Κατηγορία:Έλληνες αντιστασιακοί